Peter Štefančič

Peter Štefančič (født 3. mars 1947 i Kranj) er en slovensk tidligere skihopper som konkurrerte for Jugoslavia.

Han deltok i den tysk-østerrikske hoppuka i årene 1967-1976, med 25.-plass i 1967/68 som beste sammenlagtplassering. Hans beste plassering i enkeltrenn i Hoppuka var 25.-plass  Bischofshofen 7. januar 1968.

Štefančič var med i OL i 1968 og 1972, med 10.-plass i normalbakken i Sapporo i 1972 som beste plassering. Han deltok i VM i 1970 og 1974, med 36.-plass i normalbakken i Štrbské Pleso i 1970 som beste plassering. I VM i skiflyging var han med i 1972, 1973 og 1975, med 10.-plass i Planica i 1972 som beste resultat.

Han ble nummer 3 i rennet Janez Polda Memorial i normalbakken i Planica i 1971. Han satte to slovenske rekorder i skiflyging – 147 og 150 meter i Planica i 1969.

Referanser

Kilder 
 Sports Reference: Peter Štefančič  (besøkt 6. juni 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Planica 1934-2011: All international competitions, all podium winners and competitors with the longest ski jumps and flights
 Liste over slovenske skiflygingsrekorder og bakkerekorder i Planica (slovensk)

Eksterne lenker 
 

Slovenske skihoppere
Deltakere for Jugoslavia under Vinter-OL 1968
Skihoppere under Vinter-OL 1968
Deltakere for Jugoslavia under Vinter-OL 1972
Skihoppere under Vinter-OL 1972
Fødsler i 1947